इंटरनेशनल डेस्क. अमेरिका ने भारत में धार्मिक आजादी पर पाबंदी होने का दावा किया है। विदेश विभाग ने एक रिपोर्ट में इसे भारत की प्रमुख मानवाधिकार समस्या बताया है। रिपोर्ट में कहा है कि छह राज्यों में धर्म परिवर्तन प्रतिबंधित है। इस आरोप में कुछ लोग गिरफ्तार भी किए गए, लेकिन अभी कोई दोषी साबित नहीं हुआ।
ट्रम्प प्रशासन में पहली बार आई "द स्टेट डिपार्टमेंट 2016 कंट्री रिपोर्ट्स ऑन ह्यूमन राइट्स प्रैक्टिसेस' में साल 2016 की मानवाधिकार समस्याएं गिनाई गई हैं। शुक्रवार को जारी रिपोर्ट में एनजीओ की विदेशी फंडिंग बंद करने का भी जिक्र है। इसमें कहा है कि सरकार ने कई एनजीओ की विदेशी फंडिंग रोक दी। इससे सिविल सोसायटी का काम ठप हो गया। इनमें कुछ संगठन ऐसे भी थे, जिनके नजरिये को सरकार राष्ट्रहित या जनहित में नहीं समझती।
hin_Deva hin_Deva